'''Balle kirke''' ligger i [[Balle Sogn]] i det tidligere [[Hids Herred]], [[Viborg Amt]], nu [[Silkeborg Kommune]] [[Region Midtjylland]]. [[Kor (kirkedel)|Kor]] og [[Kirkeskib (bygningsdel)|skib]] er opført i 1100-tallet af fint tilhugne [[kvadersten]] over skråkantsokkel. I kirkens nordvæg kan man stadig se oprindelige vinduer. Nord og sydportal er bevaret, den nordre i tilmuret tilstand. Skibets vestende er formodentlig forlænget i [[Gotik|sengotisk]] tid, en rem i gulvet markerer den tidligere vestgavl. Kirken har haft [[Kirketårn|tårn]], som i 1703 var så forfaldent, at det blev erstattet med det nuværende klokketårn over skibets vestende. I sengotisk tid har man opført et [[våbenhus]] foran sydportalen. Kirken gennemgik en større restaurering 1955-57.
Bygninger,_konstruktioner_og_anlæg